UZNESENIE VLÁDY SLOVENSKEJ REPUBLIKY
č. 1004
zo 6. decembra 2006

k návrhu Operačného programu Informatizácia spoločnosti

Číslo materiálu:	20421/2006	
Predkladateľ:	podpredseda vlády pre vedomostnú spoločnosť, európske záležitosti, ľudské práva a menšiny	
Vláda
A.	schvaľuje
A.1.	návrh Operačného programu Informatizácia spoločnosti s pripomienkou prijatou na rokovaní vlády,
A.2.	Ministerstvo financií SR ako sprostredkovateľský orgán pod riadiacim orgánom pre Operačný program Informatizácia spoločnosti,
A.3.	Ministerstvo financií SR ako platobnú jednotku pre Operačný program Informatizácia spoločnosti;
B.	ukladá
podpredsedovi vlády pre vedomostnú spoločnosť, európske záležitosti, ľudské práva a menšiny  
B.1.	vykonať úpravy Operačného programu Informatizácia spoločnosti na základe výsledkov jeho ex ante hodnotenia a  posúdenia podľa zákona č. 24/2006 Z. z. o posudzovaní vplyvov na životné prostredie a zmene a doplnení niektorých zákonov a predložiť ho Európskej komisii 
	do piatich mesiacov po prijatí Strategických usmernení Spoločenstva o súdržnosti 
B.2.	vykonať úpravy Operačného programu Informatizácia spoločnosti na základe výsledkov rokovaní s Európskou komisiou
	priebežne do ukončenia rokovaní s Európskou komisiou.

Vykoná:	podpredseda vlády pre vedomostnú spoločnosť, európske záležitosti, ľudské práva a menšiny  
Na vedomie:	minister financií